Knut Olai Thornæs

Knut Olai Thornæs (født 30. mai 1874 i Kristiansund, død 3. januar 1945) var en norsk pressemann, dikter og politiker.

Thornæs jobbet som fiskeriarbeider, som murer og fra 1893 som typograf. Han utga avholdsbladet Reform i 1901 og jobbet en kort tid som journalist i Folketidende (V). I 1900 kom han til Trondheim, der han først jobbet som journalist i arbeideravisen Ny Tid. I perioden 1906–08 var han redaktør i Smaalenenes Social-Demokrat i Østfold. I 1920 var han tilbake i Ny Tid, nå som redaktør. Han satt i redaktørstolen helt til 1934.

Ved den politiske splittelsen i Arbeiderpartiet i 1923 fulgte både han og avisen Norges Kommunistiske Parti. Thornæs var stortingskandidat for partiet både i 1930 og i 1933.Side 297. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1 

Han var også dikter og skrev blant annet teksten til sangen «Frem kamerater», som ble trykt i Ny Tid 23. desember 1911, og senere tonesatt av Victor Ronander. Thornæs utga diktsamlingen Trompetskrald i 1913. 

I siste halvdel av 1930-tallet satt han i styret for Trondheim folkebibliotek. Det ble satt opp en granittstatue av Thornæs i 1949. I 1955 ble en skulptur reist til ære for ham, - i Thornæsparken på Møllenberg i Trondheim.Trondheim.no - Thornæs

 Referanser 

Kategori:Journalister i norske lokalaviser
Kategori:Norske redaktører
Kategori:Lokalpolitikere i Trondheim
Kategori:NKP-politikere i Sør-Trøndelag
Kategori:Norske lyrikere
Kategori:Personer fra Kristiansund kommune